O BARIERA IN CALEA INVESTITIILOR SI CRESTERILOR ECONOMICE – CORUPTIA

 

Acest studiu reprezinta traducerea prelucrata a articolului “Corruption remains a powerful barrier to investment, economic growth”, publicat în Economic Perspectives, USIA Electronic Journal, Vol. 2, No. 2, April 1997

Organizatia Transparency International (TI) este o organizatie independenta, non-profit, cu sediul la Berlin (Heyestrasse 33, D-10825 Berlin, Germany). Infiintată în anul 1993, ea îsi propune sa contracareze efectele coruptiei atât la nivel national cât si la nivelul tranzactiilor comerciale internationale, prin cele peste 60 de reprezentante ale sale din diferite tări ale lumii.

Printre membrii Consiliului Consultativ al TI se numără si laureatul Premiului Nobel, Oscar Arias Sanchez; Secretarul Executiv al Coalitiei Globale pentru Africa, Ahmedou Ould-Abdallah; Judecatorul Curtii Federale a SUA, John Noonan; fostul presedinte al Germaniei, Richard von Weizsacker si fostul ministru de finante al Nepalului, Devendra Raj Panday.

Câteva aspecte mai importante ale activitatii pe care o desfăsoară acest organism se pot desprinde din interviul sustinut de presedinteIe TI, domnul Peter Eigen, reporterului USIA, Economics Perspectives, în aprilie 1997.

In ciuda proceselor de democratizare si transparenta în viata social-politica din tările aflate în tranzitie, se înmultesc tot mai mult actele de coruptie si dare de mită în tranzactiile comerciale internationale.

Coruptia se dezvoltă prin deturnarea unei parti considerabile din resursele financiare ale acelor state, în care mai marii puterii dirijează tranzactii comerciale, în scopul obtinerii unor profituri personale ilicite.

Pe lângă pierderile cauzate de directionarea gresita a resurselor si deturnării dolarilor destinati investitiilor de către oficiali, coruptia este un puternic factor demobilizator în calea investitiilor străine.

Coruptia poate fi unicul obstacol devastator în calea dezvoltării economice, sociale si politice a tărilor în care se simte lipsa unei deschiderii politice si a unei prese libere.

Pentru obtinerea unui contract “gras”, platile cerute în mod obisnuit depasesc 2-5% din valoarea lui. Specialistii estimează că aceste cheltuieli se ridică acum până la 10, 15 si chiar 20%.

Analizând sistemul de investitii din sectorul particular dintr-o tara săracă, care trebuie să construiască spitale, drumuri, centrale energetice, mita poate depasi uneori 10% din proiectul respectiv. Toate acestea grevează economia tărilor respective si pe oamenii in folosul cărora se presupune că se face investitia.

TI consideră că cele mai semnificative pagube sunt cele produse în mod indirect. De exemplu: coruptia poate influenta proiectele de dezvoltare, dimensiunile acestora, termenele de realizare a lor, alegerea antreprenorilor si calitatea ofertei de muncă.

Observatiile specialistilor sunt axate pe urmărirea efectelor fenomenului de coruptie in unele tări din America Latină, Asia, Africa si Europa. In cazul acestora, demararea unor proiecte fără destinatie, ineficiente sau, în unele cazuri, inutile, au condus la pierderi materiale care, în parte, s-au recuperat prin plata datoriilor de către populatie, pe durata a mai multor ani. Nu de multe ori pagubele sunt de ordin ecologic, sau, cum este cazul constructiilor unor baraje, de ordin social generand exoduri de oameni rămasi fără adapost. Cheltuielile pentru constructia de asezăminte umane sunt costisitoare.

Si totusi, investitorii străini vin. In lupta cu coruptia, statele trebuie să-si întărească abilitatea in a-i atrage.

TI a analizat perceptia oamenilor de afaceri pe piata internationlă printr-un “indice de perceptie a coruptiei”. Aceasta arată că oamenii de afaceri sunt extreni de sensibili atunci când coruptia domină într-un mediu dat.

Oamenii de afaceri îsi învestesc banii acolo unde sistemul le garanteaza investitiile, acolo unde nu există coruptie. In caz contrar, ei vor profita de un sistem corupt si vor căuta să obtină rapid, la rândul lor, profituri mari, în dauna statului respectiv, conducând în final la o instabilitate economică. Este un cerc vicios.

Oamenii se plâng des de scurgerile de capital, dar nu este nimic ilegal in asta Este şi normal. Intr-o economie in care te astepti sd fii extorcat de bani, în care nu poti prevedea ce se poate întâmpla cu autorizatiile de import-export şi cu rata de schimb si când ai de înfruntat repetatele incercări de intimidare din partea celor ce dirijează plata, nu-ti mai ramâne decât să-ti iei banii si să pleci oriunde în altă parte.

Coruptia atinge cu precădere anumite sectoare de activitate, în special acolo unde investitiile necesită sume mari de bani, cum ar fi: achizitiile în sectorul militar, telecomunicatiile, constructiile de drumuri, căi ferate, sosele internationale, sfera puterii politice, etc.

Coruptia este o problema extrem de acută în domeniile cu tehnologie avansată, cu un grad ridicat de securitate si in absenta oricărei modalităti de a te informa, sau unde există un inevitabil grad de top secret, lipsa de transparenţă - de exemplu afaceri militare. Există o multime de mistificări cum ar fi, de exemplu, cât de scump poate fi un avion în comparatie cu un altul.

Când toti acesti factori se adună la un loc, într-o ţară săracă, cu un guvern nedemocratic, unde nu există presă liberă si independenta a institutiilor de stat, într-o societate civilă neorganizată, atunci te poti astepta la o amplificare a fenomenului de coruptie.

Se poate concluziona că, în astfel de cazuri, coruptia este un obstacol in calea democratiei. Toate pârghiile de consolidare a democratiei nu au putut stopa înca aceste cresteri ale sumelor tot mai mari de bani puse in miscare.

“Coruptia are tendinta de a-si crea propriul sau copil, pe care să-l transforme intr-un monstru pe care nici ea să nu-l mai poate stapâni”

Oamenii obisnuiesc să evalueze mica coruptie în termeni de încălcare a unor interdictii sau ca un domeniu ce nu afectează cu nimic pe cei neimplicati, ce privesc lucrurile din afara problemei. Odată antrenati in acest proces, in mod inevitabil, ei dau de o spirala a coruptiei care-i conduce la cifre mereu mai mari. Totusi, oamenii simpli înteleg din ce în ce mai bine, că tot mai multi bani trebuie platiti factorilor de decizie, care fac abuz de functia si autoritatea lor publica pentru obtinerea de câstiguri în folos personal.

Deschiderea politica internatională, “glasnost”, in tările aflate in plin proces de transformare, cât si noua democratie constituită in unele tari din Africa, Asia si America Latină au permis scoaterea la lumină a unor acte de coruptie necunoscute până atunci.

In parte, aceste cazuri au fost acoperite si cu complicitatea marilor tari industrializate care, în timpul războiului rece, au sustinut personalitati politice corupte de talia lui Marcos sau Noriega, atât timp cât acestia erau în mod ferm de partea capitalismului. Acelasi mecanism functiona si de cealaltă parte.

De atunci lucrurile s-au schimbat în mod radical. Există o mult mai mare constientizare fată de pericolul coruptiei, iar toleranta fată de aceast fenomen a scăzut. S-au văzut oameni demonstrând pe străzile din Brazilia, Belgia, Italia si Japonia pentru ca se săturaseră de coruptia liderilor lor.

Se evidentiază o constientizare si o deschidere care va conduce în final la un sistem de control al coruptiei.

O
problemă de bază este ca fiecare societate să-si proiecteze propriul său sistem de integritate. Deciziile trebute dezvoltate din interior si nu pot fi impuse din afara tarii.

Coruptia, mai mult decât orice alt domeniu al interrelatiilor umane si politice, este legata de situatia locală, de viata culturală si de traditie.

TI îsi propune ca, prin intermediul celor peste 60 de reprezentante din lume, sa adune într-o lucrare toate observatiile si propunerile de interes realizate de specialistii săi. Aceasta constituie mai putin decât o schema general valabilă, dar oricum, are menirea să amintească oamenilor că un sistem de lupta anticoruptie trebuie să fie unul foarte puternic si coerent. El nu se poate constitui din evenimente singulare, precum prinderea unui “rechin” si infierarea lui in public; deseori, aceste evenimente detin capul de afis câteva luni, iar apoi sunt date uitării.

TI consideră că este oportuna creearea unei coalitii la nivelul întregii societati, nu numai la nivel national, guvernamental sau în sectorul privat, care să poata dezvolta o strategie si sa formuleze o serie de măsuri de lupta împotriva coruptiei.

Dacă se doreste o schimbare durabilă trebuie să se abordeze de o manieră globală lucrurile. Este precum sistemul imunitar uman. Dacă un lucru nu functioneaza bine, atunci întregul organism se va îmbolnăvi.

Filialele nationale ale TI desfăsoară o activitate extrem de diversă, puternica si mobilizatoare. O astfel de organizatie este cea din Argentina, “Poder Ciudadano”, un fel de garda de control, care numără peste 2000 de membri, din care aproape 900 sunt oameni de afaceri. Ea se bazează si pe sprijinul voluntar al studentilor, tinerilor în general, cât si pe o amplă activitate de publicitate.

Unele organizatii nationale de lupta împotriva coruptiei au aderat la TI din proprie initiativa. Altfel, în lipsa unor ghiduri, criteriile de aderare la această organizatie stabilesc ca prima conditie neutralitatea si independenta politica a organizatiei membre.

În al doilea rând, nu sfătuim filialele noastre să investigheze cazuri individuale de demascare a actelor de coruptie pentru că dorim să clădim coalitii si sa ni-i apropiem pe cei interesati în această lupta. Există înca multi oameni de afaceri care dau mită pentru că nu au altă solutie, atât timp cat ei sunt siguri că si concurenta procedeaza in acelasi mod. Ei nu au curajul să înceteze cu astfel de practici, deoarece stiu că pot pierde contracte de miliarde în lumea întreaga.

Cum poate fi preîntâmpinată o astfel de prejudecată? TI propune realizarea unei “insule de integritate”. Dacă un competitor cunoaste că partenerul său nu poate fi mituit, atunci el va renunta, la rândul său, la acest procedeu. Specialistii de la TI sunt neînduplecati si stiu foarte bine calea ce trebuie urmată.

Pentru moment, în cadrul unor proiecte energetice majore sau in cazul unor constructii de drumuri, licitatiile guvernamentale se desfăsoară cu 5-10 firme internationale alese în competitie. Odată intruniti la masa tratativelor, guvernele si partenerii lor de afaceri pot structura o întelegere, care va transforma astfel în “ofensă” plata unei mite. Se pot stabili obligatii contractuale între parteneri vis-a-vis de doleantele fiecăruia. Firmele care au participat la licitatie si care au fost depasite prin intermediul mitei ar putea, de exemplu, declansa un proces de despagubire. Guvernul poate introduce aspecte suplimentare, cum ar fi urmărirea modului în care oficialii evită luarea de mită.

TI a obtinut rezultate deosebite în campania de lupta împotriva coruptiei lansată în cadrul OCDE.

În mai 1994, OCDE a recomandat câteva directii diferite pentru reformă în tările membre. Ele contineau următoarele:

•
introducerea unul cadru juridic adecvat în domeniul civil, comercial si administrativ care să asigure incriminarea actelor de coruptie, de dare si luare de mită;

•
eliminarea înlesnirilor de taxe vamale - în cazul mitei internationale;

•
schimbarea Iegislatiei bancare care să întărească băncile in lupta împotriva coruptiei;

•
schimbarea standardelor de revizie si raportare în sprijinul organizatiilor internationale care monitonzează actele de coruptie;

•
schimbarea sistemului de subventii si întelegeri contractuale la nivel guvernamental, astfel încât afacerile corupte să nu poată fi recompensate.

Grupul de lucru din cadrul OCDE se întruneste la fiecare două luni pentru a transforma acest pachet de măsuri in norme specifice, concrete pentru tările membre.

In mai 1996 toate cele 27 de tări membre ale OCDE au adoptat recomandarea de a aboli reducerea de taxe pentru mita internatională si scoaterea ei în afara legii. Această recomandare a fost acceptata si de G-7.

Recent, unele tari membre OCDE si-au schimbat atitudinea, sustinând punctul de vedere că o conventie internatională ar fi singura cale ca toate tările să se supuna acelorasi reguli.

O întelegere presupune insă un acord scris, semnat si ratificat de către participanti, urmat de implementarea lui în sfera politica si legislativa din fiecare tara semnatară. Este un proces de lunga durată.

Chiar dacă se va accepta o întelegere în următonii ani, va mai trece mult timp pâna ce fiecare tara isi va clarifica legaturile cu toti partenerii.

In timp ce noi suntem în favoarea unor conventii internationale, acestea n-ar trebui folosite de unele tari membre ale OCDE drept scuză de a nu urma curentul de opinie existent in momentul de fată in cadrul OCDE.

Este adevărat că OCDE nu poate impune reguli stricte membrilor săi, dar recomandarile sale trebuie luate în serios. Aceste recomandări au functionat, chiar foarte bine, în lupta împotriva drogurilor si impotriva spălării banilor.

Sunt demne de remarcat initiativele pe care le-a luat TI în cadrul OAS (Organizatia Statelor Americane).

In decembrie 1994, la întrunirea statelor americane, liderii din emisfera de vest au stabilit semnarea unei conventii de către 26 de participanti. In februarie alte două state, Paraguay si Bolivia, au ratificat întelegerea. SUA nu a ratificat aceasta conventie.

Ceea ce este important în initiativa OAS este colaborarea cu tările OCDE. Acest lucru se datorează, în parte, si protectiei pe care statele americane şi-o asigura în calea proceselor de coruptie care vin din Europa.

Ajutorul, pe care TI îl da în acest proces de lupta cu coruptia, a dus la emiterea unor supozitii asupra efectului imperialist de amestec în problemele interne ale unei tari din partea acestei organizatii - ca un adevărat efect de bumerang.

Desi acest mod de percepere a lucrurilor a făcut ca Banca Mondiala să fie refractară la implicarea ei in acest proces, trebuie subliniat că efortul TI nu este indreptat in scopul de a impune ceva acestor tări, ci să actioneze, ca raspuns, la ceea ce vor ele.

Liderii tărilor sărace sau ai tărilor în proces de tranzitie se îndreapta spre această organizatie din dorinta disperată de a-si asigura mijloacele de lupta împotriva coruptiei.

La recenta consfătuire de la Maastricht, primul ministru al Etiopiei a cerut tărilor industrializate să stopeze subventionarea frauduloasă a exportatorilor in tara sa. Etiopia doreste ordine internă, dar cu sprijinul real al celor puternici din afară.

S-au inregistrat si progrese remarcabile. In Africa de Sud s-au luat măsuri asupra integritătii parlamentarilor. In Tanzania, intregul cabinet in frunte cu primul ministru si-au prezentat declaratiile de avere. Nu întotdeauna s-a găsit suportul necesar pentru sprijinirea activitătii pe care specialistii de la TI au desfăsurat-o în tările in care au fost solicitati.

In septembrie 1997, la Lima va avea loc o conferintă internationlă cu tema: “Statul si societatea civilă în lupta împotriva coruptiei”. Se vor desfăsura sedinte de lucru referitoare la implicatiile coruptiei in diferite sfere de activitate cum ar fi cea bancară, controlul financiar, spalarea banilor, impactul asupra dezvoltării economice, asupra mediului înconjurător, asupra eradicării sărăciei, asupra dezvoltării micilor intreprinderi, etc. Cu acest prilej se vor putea elabora documente si o declaratie de principii asupra fenomenului coruptiei.

